Kvinne med sverd truet mann med ljå

En nabokrangel på Herøya i Porsgrunn utartet seg da en kvinne bevæpnet seg med et sverd. En mann med ljå følte seg truet.

Oppdatert 14. september 2010

Artikkelen er over ti år gammel

Den 31 år gamle kvinnens sverd er beslaglagt, opplyser politiet til Porsgrunns Dagblads nettutgave.

- Mannen var på besøk hos bekjente og holdt på å slå gress med ljå litt over klokka 20 søndag kveld. Kvinnen var irritert og kom ut med sverdet. Mannen opplevde dette som truende, sier politibetjent John Bratlie til avisen.

Han var en av dem som rykket ut til hendelsen. Bratlie legger til at sverdet er en kopi av et samuraisverd og «helt klart egnet til å skremme med».

Publisert: 14.09.10 kl. 09:54 Oppdatert: 14.09.10 kl. 19:52